Document ID: /roh_data/filtered/fineweb-2-filterrobots_roh.jsonl.gz/37313

Che las pendicularas Sursaissa-Mundaun SA mussan era maletgs da duas cameras-web montadas a Breil sin lur pagina d’internet han ina simpla raschun: omadus territoris da skis fan part a la destinaziun da vacanzas Surselva.
Ils custs per montar e tgirar las cameras sco era per furnir las datas per la pagina d’internet vegnan partids tranter las pendicularas Sursaissa-Mundaun SA, las pendicularas Breil-Vuorz-Andiast SA e l’organisaziun Surselva turissem.
Ord quai motiv ha il directur da las pendicularas Sursaissa-Mundaun SA Josef Brunner era nagin problem, che osps vesan ils maletgs da cameras installadas a Breil. La finala saja quai reclama per l’entira destinaziun Surselva.
RR actualitad 11:00